recursal/SuperWikiNEXT-32B huggingface dataset:
**פורטוגלטה** (בספרדית ובבסקית: **Portugalete**) היא עיר השוכנת מערבית לבילבאו, במחוז ביסקאיה שבחבל הבסקים שבספרד, ומהווה חלק ממטרופולין גראן בילבאו. בפורטוגלטה מתגוררים כ-46 אלף תושבים, נכון לשנת 2016. העיר נמצאת לגדותיו של אסטואר בילבאו. בפורטוגלטה מתגוררים יותר מ-14 אלף איש לקילומטר מטר מרובע, נתון הממקם אותה בין הערים הצפופות ביותר בספרד.

בסביבות 1300 הוקם בפורטוגלטה נמל המתחרה בנמל בילבאו, שהצליח להעמיד תחרות ראויה. במהלך המאה ה-16 איבד נמל פורטוגלטה את היכולת להתחרות בנמל בילבאו, שקיבל מספר הטבות מיסוי ומסחר שניתנו בעבר לנמל פורטוגלטה.

על אף הדמיון בשם, אין קשר בין השם של העיר פורטוגלטה לשמה של מדינת פורטוגל. השם פורטוגלטה הוא קיצור בשפה הבסקית לשם המקורי, Portu-Ugaldeta.

גשר ביסקאיה
-----------

האתר המפורסם ביותר בפורטוגלטה הוא גשר ביסקאיה, העובר מעל נהר נרביון, ומקשר את פורטוגלטה עם העיר גצ'ו. הגשר מכונה גם "פואנטה קולגנטה" (Puente Colgante; גשר תלוי בספרדית) ונחנך בשנת 1893. גובה הגשר 45 מטרים, ואורכו 160 מטרים. על הגשר ניתן להעמיס מכוניות, שמועברות על ידי קבינה בין גדות הנהר. בגשר ישנו גם מעבר להולכי רגל. הגשר הוכר בשנת 2006 כאתר מורשת עולמית על ידי ארגון אונסק"ו.

תיירות
------

בעיר נערכות מדי שנה חגיגות סן רוקה, בין התאריכים 14 ו-17 באוגוסט, כאשר נחגג יום רוכוס הקדוש.

בעיר ישנה קתדרלת סנטה מריה, שנבנתה במהלך המאה ה-15. אטרקציות תיירותיות נוספות הן מגדל סלסאר ובית העירייה, נוסף על קשתות עתיקות המהוות בסיס למבנים רבים שנבנו בימי הביניים, בעיקר ברובע העתיק של העיר.

קישורים חיצוניים
----------------

ויקישיתוף מדיה וקבצים בנושא **פורטוגלטה** בוויקישיתוף
* 

* אתר האינטרנט הרשמי של פורטוגלטה
* פורטוגלטה, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567095205171
* BNE: XX452964
* BnF: cb12559925b (data)
* GND: 4605052-8
* LCCN: n86028472
* MusicBrainz: c8fb6432-18d5-411f-a3f0-e8ad7d68c295
* VIAF: 153566729
* WorldCat: lccn-n86028472

 |
**הטוב מכולם** הוא משחק טלוויזיה המשלב אסטרטגיה, מזל ואומדן. התוכנית הופקה על ידי רשת ומונחית על ידי אברי גלעד. המשחק צולם בהיכל מנורה מבטחים ומשודר בימי שישי בשעה 21:30 לאחר אולפן שישי.[דרושה הבהרה] המשחק בודק אם חוכמת ההמונים מנצחת את חוכמת היחיד. העונה הראשונה של התוכנית משודרת גם בערוץ KidZ ב-yes. החל מדצמבר 2020 משודרת התוכנית בשידורים חוזרים בערוץ השעשועונים.

חוקי השעשועון
-------------

בשעשועון, שבו מתמודדים עשרה אנשים מול קהל של 1,000 איש, נדרשים לענות על שאלות ווידאו, שצולמו בארץ או בחו"ל ולנחש מהו המספר הקרוב ביותר לתוצאת האמת. בכל סיבוב נשאלת שאלה. לאחר חשיפת התשובה אחד מהמתמודדים בקהל או בעשירייה, שנחשב לטוב ביותר וענה את התשובה הקרובה ביותר לתוצאה, זוכה בסכום הכסף שמקנה השאלה. המתמודד שענה את התשובה הרחוקה ביותר מהתשובה הנכונה יוצא מהמשחק. המנצח בסוף כל תוכנית זוכה בפרס בסך 50,000 ש"ח.

מהלך המשחק
----------

| מס' שאלה | מס' מתמודדים בעשירייה | סכום כספי למנצח |
| --- | --- | --- |
| שאלה 1 | 10 | 5,000 |
| שאלה 2 | 9 | 5,000 |
| שאלה 3 | 8 | 5,000 |
| שאלה 4 | 7 | 5,000 |
| שאלה 5 | 6 | 5,000 |
| שאלה 6 | 5 | 5,000 |
| שאלה 7 | 4 | 5,000 |
| שאלה 8 | 3 | 5,000 |
| שאלה 9 | 2 | 10,000 |
| שאלה 10 | 2 | 50,000 |

בסיבוב האחרון עולה לשחק מתמודד מהקהל שענה על כל התשובות בצורה הכי מדויקת. המתמודד משחק מול האחרון שנשאר מהעשירייה והמנצח זוכה ב-50,000 ש"ח.

קישורים חיצוניים
----------------

* "הטוב מכולם", במיזם "אישים" לתיעוד היצירה הישראלית
* "הטוב מכולם" ברשת
* פרקים מלאים של העונה הראשונה באתר רשת
* סמדר שילוני, "הטוב מכולם": עוד שעשועון, אבל לא רע, באתר ynet, 5 בנובמבר 2016
תמונת צ'וגיאם טרונגפה
**צ'וגיאם טרונגפה**  (באנגלית: **Chögyam Trungpa**;‏ 28 בפברואר 1939 – 4 באפריל 1987) היה אחת הדמויות המשפיעות ביותר על התפתחות הבודהיזם במערב, בעיקר, בצפון-אמריקה. כתב ספרים רבים על הבודהיזם שנמכרו בלמעלה ממיליון עותקים והיה המייסד של אוניברסיטת נרופה בקולורדו, האוניברסיטה הבודהיסטית המוכרת הראשונה בעולם.

ביוגרפיה
--------

טרונגפה נולד במזרח טיבט ב-28 בפברואר 1937. בעקבות המרד שלא צלח נגד השלטון הסיני הקומוניסטי, ברח יחד עם הדלאי לאמה מטיבט בשנת 1959. בשנים 1959–1963 שימש כיועץ בבית ספר בודהיסטי בהודו. בשנת 1963 נסע ללימודים באוניברסיטת אוקספורד בבריטניה. בשנת 1967 הקים בסקוטלנד את המנזר הבודהיסטי הראשון במערב, בו למד תקופה קצרה, גם הזמר דייוויד בואי.

בשנת 1970 עבר להתגורר בארצות הברית. הוא צבר מוניטין כמורה המסוגל להעביר את עקרונות הבודהיזם תוך שילוב השפעות מערביות בצורה בהירה ומובנת לקהל מאזיניו. בשנת 1974 הקים את מכון נרופה, שהפך מאוחר יותר לאוניברסיטת נרופה, האוניברסיטה הבודהיסטית המוכרת הראשונה בעולם, בעיר בולדר בקולורדו. בין המורים שלימדו באוניברסיטה היו המשורר אלן גינסברג, הסופר  ויליאם ס. בורוז, והזמרת מריאן פיית'פול.

הזמרת הקנדית ג'וני מיטשל שלמדה באוניברסיטה הבודהיסטית הקדישה לטרונגפה את הבית הראשון בשיר "Refuge of the Roads" ("למצוא מקלט בדרכים") שיצא לאור באלבומה בשנת 1976. בשיר כתבה:" 'אהבה, הומור וצניעות', הוא אמר, 'יקלו עליך לשאת את המשא הכבד'."

מתחילת דרכו בארצות הברית עודד טרונגפה את תלמידיו לשלב עם הבודהיזם אמנויות שונות כמו קליגרפיה, טקס התה היפני, תיאטרון, קולנוע, שירה ותחומים נוספים, כמו גם פסיכותרפיה. בשנת 1983 הקים מנזר בודהיסטי בנובה סקוטיה בקנדה, ובשנת 1986 העביר את מרכז פעילותו הבינלאומית לעיר הליפקס בירתה של נובה סקוטיה. ב-4 באפריל 1987 נפטר.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **צ'וגיאם טרונגפה** |
| ויקישיתוף תמונות ומדיה בוויקישיתוף: **צ'וגיאם טרונגפה** |

* 

* אתר האינטרנט הרשמי של צ'וגיאם טרונגפה
* צ'וגיאם טרונגפה, ברשת החברתית Goodreads
* קטעים מהרצאתו של טרנגופה באוניברסיטת נרופה בקולורדו, 1978
* מבוא לסרט על חייו של טרנגופה
* צ'וגיאם טרונגפה, באתר אנציקלופדיה בריטניקה (באנגלית)
* צ'וגים טרונגפה (1939-1987), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269020205171
* BNE: XX1103566
* BnF: cb11896672h (data)
* CANTIC: a10875220
* GND: 104261382
* ICCU: RAVV072554
* ISNI: 0000 0003 6863 5873
* LCCN: n78003448
* MusicBrainz: 36c37e19-b4b1-4602-ba42-a954f8ac4d4a
* NDL: 00476341
* NKC: jn19990008620
* NLG: 83297
* NLK: KAC200403443
* NTA: 072630523
* SNAC: w6ft9wr5
* SUDOC: 026786583
* Trove: 845090
* VIAF: 95161934
* WorldCat: lccn-n78003448

 |
**צ'וי סונג-היוק** (בקוריאנית: **최성혁**; נולד ב-8 בפברואר 1998) הוא כדורגלן צפון-קוריאני המשחק בעמדת הקשר.

קריירת מועדונים
---------------

צ'וי התחיל את הקריירה שלו באקדמית הכדורגל צ'וביונג,. בפברואר 2016, צ'וי הצטרף לזו של פיורנטינה. ב-5 במרץ, צ'וי ערך את הופעת הבכורה שלו בפיורנטינה פרימברה בניצחון 2-4 נגד וירטוס אנטלה, ובכך הפך לכדורגלן הראשון מקוריאה הצפונית שמשחק במסגרת איטלקית כלשהי. לאחר מספר חודשים, פיורנטינה החליטה לבטל את החוזה עם צ'ו, כיוון שנודע להם כי המשטר הצפון-קוריאני, הטיל סנקציות על צ'וי בהתאם למדיניות הרודנית שלו. צ'ו, עתתר לבית המשפט שפסק כי על פיורנטינה לכבד את החוזה.

ביולי 2017, צ'וי חתם לשלוש שנים בפרוג'ה מהסרייה ב'. בפרוגה, צ'וי רשם שתי הופעות בלבד ובינואר 2018, הושאל לאולביה מהסרייה ג'.

ב-13 ביולי 2018, צ'וי חתם בארצו, במדיה שיחק עונה וחצי.

קריירה בינלאומית
----------------

בצעירותו, צ'וי שיחק בנבחרות הצעירות של קוריאה הצפונית.

ב-25 בדצמבר 2018, צ'וי ערך את הופעת הבכורה שלו בנבחרת הבוגרת במשחק ידידות נגד וייטנאם.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 54027796
* WorldCat: lccn-nr94003514

 |
**שלושה כדורים 2** הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר, שהודפס לראשונה באפריל 1946.

תיאור היצירה
------------

היצירה היא אחת העבודות של האמן בה הוא בוחן אספקטים של פרספקטיבה באמצעות השתקפות, בדומה לשתי יצירות קודמות שלו: "דומם וכדור שיקוף" ו"יד וכדור שיקוף". ביצירה מופיעים שלושה כדורים - בכדור האמצעי ניתן לראות השתקפות של האמן ושל חדר עבודתו (בדומה לשתי היצירות האמורות), ואף השתקפות של הכדורים מימינו ומשמאלו, ושל היצירה עצמה המצוייה בשלבי עבודה על השולחן. הכדור השמאלי משקף את תקרת חדר העבודה, את חלונות חדר העבודה והנוף הנשקף מהם, אך לא את תוכו של חדר העבודה, ואילו הכדור הימני אטום לחלוטין.

היצירה אינה יצירה ריאליסטית מאחר שנקודת מבטו של הצופה משתנה מכדור לכדור - בעוד שבכדור האמצעי מבטו של הצופה הוא במישור החדר (ולו הייתה התמונה ריאליסטית, היה הצופה יכול לראות את החדר סביבו), בכדור השמאלי מבטו של הצופה הוא מלמעלה, ובציור ריאליסטי היה צריך לראות את ההשתקפות שלו עצמו. הסבר, לכאורה, לכך שלא רואים את ההשתקפות ניתן על ידי האמן:

> 
> שלושה כדורים שווים בגודלים אך שונים בחזותם ניצבים זה לצד זה על שולחן מבריק. הכדור השמאלי עשוי זכוכית ומלא מים, ולכן הוא שקוף ומשקף כאחד... בכדור האמצעי מושגת אחדות משלושת בשתי דרכים שונות, שכן לא זו בלבד שהוא משקף את הכדורים שמימינו ומשמאלו, אלא ששלושתם נראים ברישום שהאמן עובד עליו.
> 
> 
> 
> — מ.ק. אשר, **עבודות גרפיות**, סטימצקי טאשן, 1994
>

לקריאה נוספת
------------

* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

| יצירותיו של מאוריץ קורנליס אשר |
| --- |
| 

|  |
| --- |
| בית מדרגות • בלוודיר • דומם וכדור שיקוף • הגשר • זחלגלגל • יד וכדור שיקוף • ידיים רושמות • יחסות • מגדל בבל • מפל מים • מראת קסמים • עולם אחר 2 • עולים ויורדים • קיעור וקימור • קסטרוולווה • שלושה כדורים 2 • שמיים ומים |

 |
**שלושה סרג'נטים** (באנגלית: **sergeants 3**) הוא מערבון קומי אמריקאי משנת 1962 בבימויו של ג'ון סטארג'ס עם פרנק סינטרה, דין מרטין, פיטר לופורד, סמי דייוויס ג'וניור וג'ואי בישופ (חבורת ה-ראט פאק) בתפקידים הראשיים.

זה רימייק של הסרט גונגה דין (1939) אלא שהעלילה הועברה מהודו ומלחמה נגד קנאים הודים למערב ארצות הברית ומלחמת נגד קנאים אינדיאנים. שני הסרטים מבוססים על הפואמה "גונגה דין" של רודיארד קיפלינג.

חלק גדול של הסרט צולם בקניון ברייס במדינת יוטה. בסרט גם מופיעים שלושת בניו של בינג קרוסבי - פיליפ, דניס ולינדסי בתפקידים קטנים כחיילים.

תקציר העלילה
------------

השנה 1873 - מייק (פרנק סינטרה), צ'יפ (דין מרטין) ולארי (פיטר לופורד) הם סרג'נטים ביחידת פרשים של צבא ארצות הברית. הם מוצבים במערב ארצות הברית בשטח שנשלט על ידי אינדיאנים ונמצאים במלחמה ארוכה נגדם.

הם נשלחים לעיירה קטנה שהותקפה על ידי האינדיאנים. בדרך מסתפח אליהם ג'ונה ויליאמס (סמי דייוויס ג'וניור), עבד משוחרר שרוכב על פרדה ובידו חצוצרה. הוא רוצה להסתפח לפרשים ומייק מסרב אך צ'יפ משכנע אותו שירשה לו.

העיירה שוממת, האנשים "נעלמו" ונשארו מספר אינדיאנים. לפתע הם מותקפים מכל הצדדים באינדיאנים יורי חיצים. לאחר קרב קשה הם מניסים אותם לאחר שגרמו להם לאבדות כבדות.

הם מגיעים לבסיס ושם פוקד עליהם הקולונל ויליאמס, לחזור לעיירה ולהתבסס בה ולחכות להתקפה. לארי מבקש להשתחרר מהצבא ולשאת את בחירה ליבו אמיליה. (רוטה לי) במקומו מצרף הקולונל את הסר'גנט מייג'ור בוסוול (ג'ואי בישופ) שהם לא אוהבים. בנשף שנערך לפני יציאתם הם מחדירים סם משכר לכוסו של בוסוול והוא מנוטרל. הם מבקשים מלארי לדחות את נישואיו ומייק מחתים אותו על טופס הצטרפות לצבא.

צ'יפ רוצה למצוא את מנהיג האינדיאנים, וואטנקה. ג'ונה מכיר את המקום שהם מתכנסים. מייק כולא את צ'יפ אך ג'ונה משחרר אותו בעזרתה של הפרדה שהורסת את מתקן הכלא. צ'יפ, ג'ונה והאנדיאני קאלב יוצאים לעבר המערה של האינדיאנים.

הם חוזים במפקד וואטנקה (מייקל פייט) נואם בפני האינדיאנים על רצונו לגרש את האדם הלבן ולהחזיר את השלטון לאינדיאנים. האינדיאנים מתחילים ב"ריקוד רוחות" סביב המנהיג. צ'יפ יוצא ומתעמת עם וואטנקה וג'ונה מתחמק לבסיס ומזעיק את מייק ולארי. הם מגיעים, נכנסים למערה ונכבלים.

הקולונל מארגן את הצבא להתקפה. השלושה מצליחים להשתחרר וצופים בטור הגדול של הצבא שצועד לעבר מארב מתוכנן של מאות אינדיאנים.

ג'ונה שנפצע מחץ בכתפו מצליח להגיע לראש הצוק ולחצצר את תרועת האזהרה. הקולנול קולט זאת, מפזר את הטור ומתחיל בהתקפה על האינדיאנים עם פרשים ותותחים והם נסוגים לאחר אבדות כבדות.

בסוף מקבלים שלושת הסרג'נים תעודת הצטיינות וג'ונה מצטרף לצבא בדרגת טוראי.

צוות השחקנים
------------

| שם השחקן/ית | שם הדמות | הערות |
| --- | --- | --- |
| פרנק סינטרה | מייק מרי | סר'גנט ראשון |
| דין מרטין | צ'יפ דיל | סרג'נט |
| פיטר לופורד | לארי בארט | סרג'נט |
| סמי דייוויס ג'וניור | ג'ונה ויליאמס | עבד משוחרר |
| ג'ואי בישופ | רוג'ר בוסוול | סרג'נט מייג'ור |
| רותה לי | אמליה פארנט | אשתו של לארי |
| דיק סימונס | קולונל קולינגווד | מפקד הפרשים |
| מייקל פייט | וואטנקה | מפקד האינדיאנים |
| ארמנד אלזמורה | קאלב | אינדיאני |

קישורים חיצוניים
----------------

* "שלושה סרג'נטים", במסד הנתונים הקולנועיים IMDb (באנגלית)
* "שלושה סרג'נטים", באתר נטפליקס
* "שלושה סרג'נטים", באתר AllMovie (באנגלית)
* "שלושה סרג'נטים", באתר Rotten Tomatoes (באנגלית)
* "שלושה סרג'נטים", במסד הנתונים הקולנועיים KinoPoisk (ברוסית)
* נעימת הנושא של שלושה סרג'נטים, באתר יוטיוב
* שלושה סרג'נטים, באתר TCM
**טור דה מאיין** (**Tour de Mayen**) הוא הר במערב רכס האלפים הברניים המתנשא לגובה של 2,326 מטר מעל פני הים, וממוקם בקנטון וו בשווייץ.

גאוגרפיה
--------

ההר הוא חלק מאחד מרכסי טרום האלפים הברניים המתחיל בהר גרוס ואן מעל העיירה מוזס ומעבר לה מוזס וממשיך בהרים מון ד'אור, וטור דה מאיין עצמו ומסתיים מעל עמק הרון בהרים ברנז וטור ד'אאי.

ממזרח להר נמצא ההר מון ד'אור, ממערב לו נמצא הר טור ד'אאי, מדרום לו נמצאים הר ברנז והעיירה לזאן, ומצפון לו נמצאים עמק אורמו-דסו וההר פונטה ד'אבנרה.

סמוך לפסגתו ממזרח נמצא אגם סגריי (Lac Segray) למרגלותיו מדרום נמצאים האגמים מאיין (Lac de Mayen) וד'אאי (Lac d'Aï) ולמרגלותיו מצפון האגמים נרוו (Lac de Nervaux), רונד (Lac Rond) ופורי (Lac Pourri).

תיירות
------

ההר הוא חלק מאתר הסקי של העיירה לזאן ובחורף ניתן להגיע ברכבל עד ממש סמוך לפסגת טור ד'אאי הסמוכה.

בקיץ ישנם מסלולי הליכה רבים בהם ניתן להגיע עד סמוך לפסגת ההר ולאגמים הרבים הפזורים סביב.

קישורים חיצוניים
----------------

ויקישיתוף מדיה וקבצים בנושא **טור דה מאיין** בוויקישיתוף
* טור דה מאיין באתר Hikr
פרנץ פון דינגלשטדט
**פרנץ פון דינְגֶלְשְטֶדט** (בגרמנית: **Franz von Dingelstedt** ‏ 30 ביוני 1814 - 15 במאי 1881) היה משורר, דרמטורג ומנהל תיאטרון ואופרה.

חיים וקריירה
------------

דינגלשטדט נולד בהלסדורף, הסן-קאסל, גרמניה. הוא למד באוניברסיטת מרבורג הסמוכה. בשנת 1856 לימד בליציאום בקאסל, משם הועבר בשנת 1838 לפולדה. ב-1839 כתב את "מתחת לאדמה" (Unter der Erde), רומן שנחל הצלחה ניכרת. ב-1841, יצא לאור 
Lieder eines kosmopolitischen Nachtwächters, הספר שבו נודע ביותר. שירים אלה, החדורים רוח של התנגדות מרה לכל שמץ של רודנות, העלו תרומה רבת-משמעות לשירה הפוליטית של תקופתו.

הפופולריות שלה זכה ספר זה הניעה את דינגלשטדט לבחור בקריירה ספרותית, ובשנת 1841 התמנה לצוות ה"אלגמיינה צייטונג" של אאוגסבורג. בשנת 1843 התמנה לעבודה בספרייתו הפרטית של מלך וירטמברג. באותה שנה נשא לאישה את זמרת האופרה הבוהמית המפורסמת, ג'ני לוצר (1877-1816). ב-1845 פרסם ספר שירים, שעסקו בחיים המודרניים של תקופתו, מהם בעלי אופי ספרותי יותר מלירי מובהק. קובץ שירים נוסף, שיצא בשנת 1852, לא עורר תשומת-לב ממשית.

כתוצאה מהצלחת הטרגדיה שלו, Das Haus der Barneveldt ‏ (1850) קיבל דינגלשטדט משרת מפקח בתיאטרון החצר במינכן ועד מהרה עמד במרכז החברה הספרותית בעיר. ואולם, הוא משך אליו עוינות מצד החבורה הישועית בחצר, ובשנת 1856 פוטר בפתאומיות בעילה קלת-ערך ביותר. משרה דומה הוצעה לו בוויימאר בהשפעת פרנץ ליסט, ושם נשאר עד 1867. תקופת כהונתו הייתה מוצלחת מאוד, ובעיקר התבלט בהעלאת מחזור שלם של מחזותיו ההיסטוריים של שקספיר. 

בשנת 1867 התמנה למנהל אופרת החצר הווינאית, וב-1872 למנהל ההופבורגתיאטר, משרה בה החזיק עד מותו בווינה ב-15 במאי 1881. בשנת 1867 קיבל תואר אצולה ממלך בוואריה וב-1876 עיטר אותו פרנץ יוזף הראשון, קיסר אוסטריה בתואר פרייהר. הוא קבור לצד אשתו בבית העלמין המרכזי של וינה.

יתר יצירותיו כוללות את Münchener Bilderbogen ‏ (1879), תיאור אוטוביוגרפי של הקריירה שלו במינכן, "האמזונה", רומן אמנותי בעל ערך לא מבוטל (1869), תרגומים לכמה מן הקומדיות של שקספיר, וכמה כתבים העוסקים בסטוגיות של דרמטורגיה מעשית.

Sämtliche Werke של דינגלשטדט יצא ב-12 כרכים, (1878-1877), אבל הוצאה זו רחוקה משלימות.

קישורים חיצוניים
----------------

ויקישיתוף מדיה וקבצים בנושא **פרנץ פון דינגלשטדט** בוויקישיתוף
* פרנץ פון דינגלשטדט, באתר "Find a Grave" (באנגלית)
* פרנץ פון דינגלשטדט, באתר אנציקלופדיה בריטניקה (באנגלית)
* כתבי פרנץ פון דינגלשטדט בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007272290905171
* BIBSYS: 90085694
* BNE: XX1251669
* BnF: cb12416708g (data)
* CiNii: DA15639288
* GND: 118525751
* ISNI: 0000 0001 1662 0333
* LCCN: n81138699
* LNB: 000136534
* MusicBrainz: cef61b47-fdc5-48e5-9c9d-730ef1e17ed6
* NKC: mzk2013776260
* NLG: 122225
* NLP: A19669999
* NSK: 000061609
* NTA: 073947407
* RERO: 02-A023800092
* SNAC: w63r1ndz
* SUDOC: 033285667
* VcBA: 495/304878
* VIAF: 66554699
* WorldCat: lccn-n81138699

 |
**מערבולת קוונטית** מייצגת זרימת שטף מכומתת של גודל פיזיקלי כלשהו. תכופות מערבולות קוונטיות הן ליקוי ""טופולוגי"" המתרחש בנוזל על ומוליכי-על. קיומם של מערבולות קוונטיות ניבא לראשונה על ידי לארס אוסנג'ר בשנת 1949 בקשר עם נוזל על של הליום-4. אוסנג'ר הסביר כי זו היא תוצאה ישירה של קיום פרמטר סדר (ראה פרמטר הסדר) של נוזל על, כפונקציית גל מרחבית, אוסנג'ר ציין כי מערבולות קוונטיות מתארות את זרימתם של נוזלי - על ושכיח לשער כי ההתרגשות שלהם אחראית למעברים פאזיים של נוזלי על. רעיונות אלו היו נחוצים לפיתוח ההבנה של פרמטר הסדר ומעברים פאזיים של נוזלי על, הם אף פותחו על ידי ריצ'רד פיינמן ב-1955, יתרה מזאת, הועילו ויושמו לתיאור דיאגרמת השלבים המגנטיים של מוליכי-על מסוג II מאת אלכסיי אלכסייביץ 'אבריקוסוב ( על שמו נקרא מערבולת אבריקסוב, ישנו פירוט נוסף עליה בהמשך). בשנת 1935 פרץ פריץ לונדון יצירה קרובה מאוד בנושא כימות שטף מגנטי במוליכי-על. ניתן להחשיב את השטף של לונדון כמערבולת קוונטית.
מערבולות קוונטיות נצפות בניסוי במוליכי-על מסוג II (מערבולת אבריקוסוב), הליום נוזלי וגזים אטומיים [5] (ראו עיבוי בוז-איינשטיין), כמו גם בשדות פוטון (מערבולת אופטית) ובנוזל-על אקסיטון-פולריטון.

בנוזל על, מערבולת קוונטית "נושאת" תנופה זוויתית מכוונת מכופלת, ובכך מאפשרת לסובב הנוזלים להסתובב; במוליך-על, המערבולת נושאת שטף מגנטי כמותי.

המונח "מערבולת קוונטית" משמש גם במחקר על מעט בעיות גוף. תחת תאוריית דה ברוגלי - בוהם (בה מכניקת הקוונטים היא תאוריה "דטרמיניסטית"), ניתן להפיק "שדה מהירות" מפונקציית הגלים. בהקשר זה מערבולות קוונטיות הן אפסים בפונקציית הגלים, שסביבם יש לשדה המהירות הזה צורה סולנואית, דומה לזו של המערבולת הלא-מוגדרת על זרמים פוטנציאליים של דינמיקת נוזלים מסורתית.

מערבולות נוספות
---------------

מערבולת אבריקסוב היא מערבולות קוונטית, שנחזתה תאורטית על ידי אבריקסוב ב-1957, נצפתה לראשונה במוליכי על מסוג II, והיא פלקסון (שטף אלקטרומגנטי קוונטי), [2] מערבולות אבריקוסוב מתרחשות בתורת המוליכות העל של גינצבורג – לנדאו (ראו תורת לנדאו), ויש להם אף פירוש במסגרת מתמטית ישירה כמערבולות בצרורות קו מורכבים על סעפת רימנית.

מערבולות ספונטניות
------------------

מערבולות קוונטיות יכולות להיווצר באמצעות מנגנון קיבל-צורק אשר מייצג את הדינמיקה הלא מאוזנת, ואת הפגמים הטופולוגיים (כגון מערבולות) העלולים להתהוות במעבר שלב (כמעבר פאזה) בקצב סופי.

ראו גם
------

* מערבולת
* תורת לנדאו
* נוזל על
* שטף
* מכניקת הקוונטים
* עיבוי בוז-איינשטיין
* הידרודינמיקה
**פרו-טל** (proTELL), או בשמו הרשמי "החברה למען חוקי נשק ליבראלים", הוא ארגון שורשי שווייצרי הפועל כלובי למען זכות הציבור לשאת נשק. הארגון נוסד ב-1978 ומשרדיו ממוקמים בברן, שווייץ.

רקע
---

שווייץ היא מדינה בעלת מסורת ארוכה של נשיאת נשק בידי הציבור, והחוק בה בנושא זה ייחודי מאוד. ייחודיותו נובעת מהתקנה המאפשרת לאזרחים להשאיר ברשותם את הנשק ששימש אותם במהלך השרות הצבאי (שרות חובה) גם לאחר השחרור. כלי נשק אלה כוללים החל מאקדחים וכלה ברובי סער. בנוסף, אחד מענפי הספורט הנפוצים במדינה הוא ענף הירי הספורטיבי, שמקורו עוד בימי עצמאותה של שווייץ. רבים מהאזרחים, נשים וגברים כאחד, רשומים למועדוני ירי הנפוצים במדינה. מכיוון שכך, פעילות הארגון מתקיימת בסביבה יחסית אוהדת, בניגוד לארגונים דומים במדינות אחרות. אמנם לאחרונה נשמע יותר ויותר קולם של מתנגדים לדעות הארגון, אולם כאמור דעת הציבור נותרה חיובית לגבי החזקת נשק בידי הציבור. שם המותג של הארגון, פרו-טל, מקורו בגיבור האגדה המפורסמת מתקופת העצמאות של הקשת השווייצרי, וילהלם טל, שאולץ לירות חץ בתפוח שהונח על ראשו של בנו.

פילוסופיה
---------

הארגון מתנגד לכל הצעת חוק או תוכנית שנועדות לכרסם בזכות הציבור להחזקת נשק או נשיאתו. עם זאת, על מנת להבטיח את תמיכת הציבור בדעותיו, הוא מקפיד לצאת נחרצות נגד עבריינות נשק או אלימות חמושה.

הארגון היה מהמתנגדים העיקריים למשאל העם ב-2011 בנושא הגבלת כלי נשק, והיה ממארגני תעמולת ה"לא" בנושא זה. ההצעה שהובאה למשאל בפברואר אותה שנה נדחתה ברוב מכריע על ידי האזרחים ובכך נותרה על כנה זכותם לאחסן בביתם נשק, כולל צבאי. הוא גם ממובילי ההתנגדות להצעת חוק נוספת (שכדרכה של שווייץ גם כן תובא למשאל עם) הפועלת לביטול שרות החובה בשווייץ.

קישורים חיצוניים
----------------

* 

* אתר האינטרנט הרשמי של פרו-טל
פון פירסטנברג
**פרנץ פרידריך וילהלם, פרייהר פון פירסטנברג** (גרמנית: Franz Friedrich Wilhelm von Fürstenberg; ‏ 7 באוגוסט 1792 - 16 בספטמבר 1810) היה האישיות הבכירה ביותר בדיוקסיה הנסיכותית של מינסטר במחצית השנייה של המאה ה-18.

חייו
----

### תחילת דרכו

פירסטנברג נולד למשפחת אצולה וסטפאלית. בשנת 1746, כשהיה בן 17, הוא נשלח ללימודים בבית הספר של הישועים בקלן, שם הוא נשאר שנתיים. לאחר מכן הוא למד במשך שנה באוניברסיטת זלצבורג ובין השנים 1751 ו-1753 הוא למד ברומא. בשנת 1748 הוא צורף למועצת הקתדרלה (Domkapitel, ועד אנשי כמורה שאמור לעזור להגמון בניהול הדיוקסיה) של מינסטר ופאדרבורן. במועצת הקתדרלה של מינסטר ישבו כמרים ממשפחות האצולה של האזור. בשנת 1762 הכתיר אותו הקורפירסט של קלן ובישוף מינסטר כשר לענייני הנסיכות ההגמונית מינסטר, ובשנת 1770 כסגנו בניהול הדיוקסיה (Generalvikar).

### פירסטנברג המדינאי

העיר אותה קיבל פירסטנברג הייתה מוכת קרבות ועוני. בסופו של דבר הצליח המדינאי הממולח להוציא את העיר מהגרעון המצטבר. הוא קידם את החקלאות ואת בתי המלאכה. שיפר את מערכת המשפט ואת מבנה המשטרה. הוא העביר רפורמות בכנסייה עצמה; למשל, הקבלה למנזר הפסיקה להיות תלויה במעמד הכלכלי, אלא רק במוטיבציה הדתית של המועמד. הוא חיזק את הצבא ובנה אקדמיה צבאית בעיר. הוא החליט על הקמת מערכת הבריאות במינסטרלנד, שנחשבה למודרנית ביותר בימיו. עקב סכסוך על מיקום כוחות צבא הודח פירסטנברג בשנת 1780 מתפקידו כשר, אך הוא נשאר בתפקיד סגן הבישוף עד שנת 1807.

### פירסטנברג הרפורמאטור

בתור סגן ההגמון, נשאר פירסטנברג אחראי על מערכת החינוך, בה הוא העביר רפורמות רבות. הוא שינה את מערכת החינוך מיסודה כך שהלימודים התבססו יותר על ידע מתמטי ומדעי מאשר על לימודי הדת. הוא הרחיב את חוק לימוד החובה. הוא יסד סמינר חדש לפרחי כמורה והיה מראשוני המייסדים של אוניברסיטת מינסטר.

ראו גם
------

* היסטוריה של מינסטר
* אוניברסיטת מינסטר

קישורים חיצוניים
----------------

ויקישיתוף מדיה וקבצים בנושא **פרנץ פון פירסטנברג** בוויקישיתוף
* קורות חיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261293005171
* GND: 11869412X
* ISNI: 0000 0001 1563 6288
* LCCN: no2012074833
* LNB: 000220686
* NLP: A35724274
* NTA: 070040974
* SUDOC: 090939824
* VIAF: 27865778
* WorldCat: lccn-no2012074833

 |
**טוקסוצ'לוס** (שם מדעי: ***Toxochelys***) הוא סוג נכחד של צב אשר התקיים במשך הקרטיקון העליון בימים שסביב אמריקה הצפונית שלפני 85 עד 66 מיליון שנה. המאובנים שלו התגלו בתצורות ניובררה (אנ') במערב קנזס והוא תוארו בידי החוקר אדוארד דרינקר קופ ב-1873.

צב זה דמה במראהו לצבים הימיים המודרניים אך השתייך לקבוצה אחרת נכחדת והיה קרוב לסוג *Ctenochelys*, אשר כמה ממיניו נחשבו בעבר לשייכים לסוג זה. שני הסוגים בעלי מאפיינים המזכירים מחד צבים ימיים ומצד שני צבים שוכני יבשה שהחלו לעבור למים.

הצב הגיע לאורך של 2 מטרים והיה בעל גפיים דמויי-סנפירים רחבים ומקור קרני חזק. העצמות כוסו בשכבה רכה דמוית עור על השריון שנועדה לסייע בתנועה מיימית והייתה דומה מעט למבנה השריון של הצב הגילדי. 

ככל הנראה הצב הקדום חי לאורך החופים וניזון מצמחי ים ומחסרי חוליות ימיים. הוא עצמו נטרף לעיתים בידי כרישים ומוזאזאורים ששכנו בימים. דבר זה נרמז מסימני נשיכה על עצמות רבות של הצבים.

קישורים חיצוניים
----------------

ויקישיתוף מדיה וקבצים בנושא **טוקסוצ'לוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
אריח עם שתי ארנבות, שני נחשים וצב (איור של סצנה בעג'אא'ב אלמחלוקאת; איראן, המאה ה-19)
**זַכַּרִיַא אַל־קַזְוִינִי** (השם המלא בערבית: **أبو يحيى زكرياء بن محمد بن محمود القزويني**, כלומר: "אבו יחיא זכריא איבן מוחמד איבן מחמוד אל-קזוויני") ידוע גם בשם **קזוויני** (בפרסית: قزوینی), נולד בערך ב-1203 בקזווין (איראן) ומת ב-1283, היה קוסמוגרף, רופא וגאוגרף פרסי ממוצא ערבי.

חייו
----

הוא נולד למשפחת משפטנים שמקורה בצאצא של אנאס בן מאליק (אנ') (בן לוויה של הנביא מוחמד) שהתבססה בקזווין הרבה לפני לידת אל-קזוויני.

לא ידוע הרבה על חייו. זכריא איבן מוחמד אל-קזוויני שימש כמומחה משפטי ושופט (קאדי) בכמה יישובים בפרס וכנראה נאלץ באמצע המאה ה-13 לעזוב בעל כורחו את פרס ועבר לבגדאד. הוא ערך מסעות ברחבי מסופוטמיה וסוריה לפני שהפך לבסוף לחלק מחבורה מדעית שקודמה על ידי מושל בגדאד, אתא-מולק ג'וביאני (אנ') (מת ב-1283).

למושל הקדיש קזוויני יצירתו המפורסמת ביותר הכתובה בערבית: "עג'אא'ב אלמחלוקאת" ("عجائب المخلوقات وغرائب الموجودات" - נפלאות הבריאה וה[תופעות] הייחודיות של הקיום), יצירה מכוננת בקוסמוגרפיה. חיבור זה, המאויר לעיתים קרובות, זכה לתפוצה רחבה ועותקים רבים נשמרו עד ימינו. הוא תורגם לפרסית ולטורקית. קזוויני כתב בו גם על הענק "עוג בן ענק", עיבוד אסלאמי של המלך האמורי עוג מלך הבשן. טקסט זה מתפרש על ידי אחדים כאגדה עתידנית פרה-מדע בדיוני.

קזוויני ידוע גם בזכות הלקסיקון הגאוגרפי שלו "آثار البلاد وأخبار العباد" (מונומנטים של הארצות ומסורות היסטוריות על עמיהם). שני החיבורים משקפים ידע נרחב ממגוון רחב של דיסציפלינות.

קזוויני גם מזכיר כיצד אלכימאים שכונו "נוכלים" דיווחו על המרת מתכות לזהב, שלגביהם מציין קזוויני שהם הרסו את התפתחות הכימיה כמדע על ידי בגידה בשליטים רבי עוצמה כמו עימאד א-דין זנגי. כתוצאה מכך, חוקרים רבים התבטאו נגד האלכימיה, מה שגרם לנטישה כללית של האלכימיה ולבידוד של מדע הכימיה.

קישורים חיצוניים
----------------

ויקישיתוף מדיה וקבצים בנושא **זכריא אל-קזוויני** בוויקישיתוף

* Islamic Medical Manuscripts at the National Library of Medicine. U.S. National Library of Medicine, Bethesda, MD.

הערות שוליים
------------

1. ↑  AL-QAZWīNī, ZAKARIYā IBN MUḥAMMAD IBN MAḥMūD, ABū YAḥYā
2. ↑  ʿAJĀʾEB AL-MAḴLŪQĀT
3. ↑  ĀṮĀR AL-BELĀD

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007256725605171
* BIBSYS: 10038429
* BnF: cb145220176 (data)
* CiNii: DA05525205
* GND: 119374382
* ISNI: 0000 0001 1877 9487
* LCCN: n88675354
* NLA: 35435727
* NLP: A16552441
* NTA: 071747176
* RERO: 02-A014176987
* RKD: 442006
* SUDOC: 073627011
* TDVİA: kazvini-zekeriyya-b-muhammed
* Trove: 952049
* ULAN: 500397695
* VcBA: 495/67287
* VIAF: 74086465
* WorldCat: lccn-n88675354

 |
**ויקטור גונצ'ר** (בבלארוסית: **Віктар Ганчар**, ברוסית: **Виктор Гончар**; נולד ב-7 בספטמבר 1957 - נעלם ב-1999) היה פוליטיקאי בלארוסי, שנעלם ומת ככל הנראה בשנת 1999.

ביוגרפיה
--------

הוא נולד בכפר רדזיצ'אבה, סמוך לסלוצק. הוא סיים את לימודיו בפקולטה למשפטים באוניברסיטת בלארוס בשנת 1979 ועבד כעובד מחקרי משפטים במוסדות גדולים בבלארוס.

קריירה פוליטית
--------------

ממאי 1991 שימש כסגן ראש העיר מלדזייצ'נה. במאי 1994 הוא התמודד לתפקיד שופט בית המשפט החוקתי בבלארוס, אך לא זכה לתמיכתם של מרבית חברי הפרלמנט.

במהלך הבחירות לנשיאות בשנת 1994, הוא היה מהפעילים במטה הבחירות של אלכסנדר לוקשנקו. בשנת 1994, לאחר ניצחונו של לוקשנקו בבחירות לנשיאות, מונה לסגן ראש ממשלת בלארוס, אך עד מהרה התפטר. הוא הצטרף לאופוזיציה לנשיא והצטרף למפלגת האזרחים המאוחדת והפך לחבר במועצה המדינית (מאז 1995).

בשנים 1995–1996 היה מזכיר כללי של בית הדין הכלכלי של חבר המדינות. בשנת 1995 נבחר כציר לאספה הלאומית של בלארוס. בשנת 1996 מונה ליו"ר ועדת הבחירות המרכזית והתנגד באופן פעיל ללוקשנקו במהלך משאל העם בשנת 1996. בשנת 1996 פוטר מתפקידו, לאחר שגונצ'ר מעולם לא הכיר בתוצאות משאל העם בשנת 1996 כלגיטימיות.

בשנת 1998 עמד ועדת בחירות חלופית בבחירות לנשיאות בשנת 1999, שאורגנה על ידי האופוזיציה כמחאה על הרפורמות החוקתיות של לוקשנקו.

היעלמות
-------

גונצ'ר נעלם במינסק ב-16 בספטמבר 1999, יחד עם חברו, איש העסקים אנטולי קראסוסקי. חתיכות זכוכית שבורה ודם נמצאו באתר כביכול בו נראו לאחרונה השניים. ב-5 בדצמבר 2002 הם הוכרזו רשמית כנעדרים על ידי בית המשפט. בינואר 2003 השעתה התובעת הכללית של מינסק את החקירה הפלילית בדבר היעלמותם.

לטענת, אולג אלקאייב, ששימש כמנהל כלא מספר 1 במינסק, ויקטור גונצ'ר נחטף והוצא להורג בהוראתם של אנשים הקרובים לנשיא לוקשנקו. חקירת היעלמותם היא אחד הנושאים העיקריים של האופוזיציה בבלארוס והיא מוזכרת גם במסמכי ארגונים בינלאומיים. בספטמבר 2004 פרסמו האיחוד האירופי וארצות הברית איסורי נסיעה לחמישה פקידים בבלארוס החשודים במעורבות בחטיפת גונצ'ר: שר הפנים ולדימיר נאומוב, התובע הכללי ויקטור שיימן, שר הספורט והתיירות יורי סיוואקוב (ששימש כשר הפנים בעת היעלמותם) וקולונל דמיטרי פאבליצ'נקו ממשרד הפנים בבלארוס.

במשך כמה שנים באופוזיציה הבלארוסית ארגנו את "יום הסולידריות עם בלארוס" ב-16 בכל חודש כדי להנציח את היעלמותם של גונצ'א, קראסוסקי, יורי זכרנקו, דז'מיטרי דוואדסקי ומותו המסתורי של גנאדי קרפיינקו.

בדצמבר 2019 פרסם דויטשה וול סרט דוקומנטרי בו יורי גרבסקי, לשעבר חבר ביחידה מיוחדת במשרד הפנים בבלארוס, אישר כי היחידה שלו היא שעצרה ורצחה את יורי זכרנקו ושהם אחר כך עשו אותו דבר עם ויקטור גונצ'ר ואנטול קראסוסקי.

קישורים חיצוניים
----------------

* חטיפת גונצ'ר וקראסוסקי: לרשויות יש מה להסתיר
* ויקטאר גונצ'ר באתר ciwr.org

הערות שוליים
------------

1. ↑  "USA, EU declare Belarus officials personas non grata". Pravda. 28 בספטמבר 2008. נבדק ב-3 במרץ 2015. `{{cite news}}`:  (עזרה)
2. ↑  "День солидарности: 9 лет назад исчезли Виктор Гончар и Анатолий Красовский". *charter97.org*. נבדק ב-2018-01-03.
3. ↑  Belarus: How death squads targeted opposition politicians

|  |  |
| --- | --- |
| בקרת זהויות עריכת הנתון בוויקינתונים | 
* GND: 1214477321
* VIAF: 9479159613674641030000
* WorldCat (עם VIAF): 9479159613674641030000

 |
**ויקטור צ'ארלס בונו** (באנגלית: **Victor Charles Buono**;‏ 3 בפברואר 1938 - 1 בינואר 1982) היה שחקן קולנוע וטלוויזיה אמריקאי מועמד פרס אוסקר לשחקן המשנה הטוב ביותר לשנת 1962 על הופעתו בסרט "מה קרה לבייבי ג'יין".

ביוגרפיה
--------

בונו נולד בסן דייגו, קליפורניה למירטל בל ולויקטור פרנסיס בונו.
את אהבתו למשחק ולשירה שאב בונו מסבתו מירטל גליד שהייתה שחקנית וודוויל.
כשהתבגר הופיע כתלמיד התיכון הפרטי "תיכון סט. אגוסטין" במספר מחזות .
בתחילת דרכו כשחקן הכיר ושיחק בעיקר בסרטיו של רוברט אולדריץ'.

קריירת משחק
-----------

התפרסם לראשונה בשנת 1962 לצידה של בטי דייוויס בסרט המתח הקלאסי "מה קרה לבייבי ג'יין", בו שיחק בתפקיד אדווין פלאג.
הופעה זו הייתה הופעתו הראשונה כשחקן קולנוע והיא זיכתה את בונו במועמדויות לפרס אוסקר לשחקן המשנה הטוב ביותר ולפרס גלובוס הזהב.
לאחר מכן זכה בונו לתפקיד גדול בסדרה "באטמן" בתור הנבל קינג טוט.
לאורך שנות ה-60 הופיע בונו בסרטיו של רוברט אולדריץ': המותחן מועמד 7 פרסי האוסקר "שארלוט המתוקה" בתפקיד סם הוליס הגדול והמערבון הקומי "4 לטקסס", בקומדיית הפשע המוזיקלית "ימי שיקגו העליזים" ובמערבון הספגטי "בוט היל".

את תפקידיו האחרונים עשה בונו בקומדיה "האיש עם פני בורגט", בסרט המדע בדיוני "מתחת לכוכב הקופים" ובסרט האנימציה בו דיבב את הזאב ארגה "טיסת הדרקונים".

מוות
----

בונו נפטר ב-1 בינואר 1982 בגיל 43 מהתקף לב בביתו שבאפל וואלי, קליפורניה.

פילמוגרפיה נבחרת
----------------

* מה קרה לבייבי ג'יין (1962)
* 4 לטקסס (1964)
* הזר (1964)
* ימי שיקגו העליזים (1964)
* שרלוט המתוקה (1964)
* השקטים (1966)
* בוט היל (1969)
* מתחת לכוכב הקופים (1970)
* זעם האל (1972)
* הרוע (1972)
* האיש עם פני בורגט (1980)
* טיסת הדרקונים (1982)

קישורים חיצוניים
----------------

ויקישיתוף מדיה וקבצים בנושא **ויקטור בונו** בוויקישיתוף

* ויקטור בונו, במסד הנתונים הקולנועיים IMDb (באנגלית)
* ויקטור בונו, באתר AllMovie (באנגלית)
* ויקטור בונו, באתר AllMusic (באנגלית)
* ויקטור בונו, באתר MusicBrainz (באנגלית)
* ויקטור בונו, באתר Discogs (באנגלית)
* ויקטור בונו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008729669005171
* BNE: XX1517420
* BnF: cb138919743 (data)
* GND: 143213784
* ISNI: 0000 0001 0873 7507
* LCCN: n85199243
* MusicBrainz: f80868ee-8ca4-4c7c-b5d2-a5b7da5e8921
* NKC: xx0175098
* SNAC: w6vv4q29
* SUDOC: 126893128
* VIAF: 16209757
* WorldCat: lccn-n85199243

 |
**וולטר דרלינגטון "די" הדלסטון** (באנגלית: **Walter Darlington** "**Dee**" **Huddleston**‏; 15 באפריל 1926 — 16 באוקטובר 2018) היה פוליטיקאי אמריקאי חבר המפלגה הדמוקרטית, שייצג את קהיליית קנטקי בסנאט של ארצות הברית בשנים 1973–1985. הדלסטון הפסיד בבחירות לסנאט שנערכו ב-1984 למיץ' מקונל בפער זעום בן כ-5,200 קולות, שהיוו 0.4% מקולות הבוחרים.

ביוגרפיה
--------

הדלסטון נולד בבורְקֶסוויל שבדרום קנטקי. לאחר שסיים את לימודיו התיכוניים התגייס לצבא ארצות הברית ושירת בתור תותחן טנקים באירופה במהלך מלחמת העולם השנייה ואחריה בשנים 1944–1946. לאחר מכן למד באוניברסיטת קנטקי בתמיכת "חוק ההסתגלות מחדש של יוצאי צבא" (G.I. Bill), וסיים את לימדיו ב-1949. ב-1947 נישא הדלסטון למרתה ג'ין פירס, שנפטרה ב-2003. אחר שסיים את לימודיו הגבוהים עבד הדלסטון כמנהל מדור הספורט והתוכן של רדיו WKCT בבאולינג גרין שבקנטקי. ב-1952 התמנה למנהל הכללי של תחנת הרדיו WIEL בעיר אליזבתטאון השוכנת בצפון במדינה. בהמשך התמנה לנשיא איגוד השדרים בקנטקי.

הדלסטון נכנס לפוליטיקה ב-1964 כשנבחר לסנאט של מדינת קנטקי. הוא היה חבר בסנאט של קנטקי עד דצמבר 1972, ולתקופה מסוימת היה מנהיג הרוב בסנאט. ב-1972 התמודד הדלסטון על אחד משני מושביה של קנטקי בסנאט של ארצות הברית שהתפנה בעקבות פרישתו של הסנאטור הרפובליקני ג'ון שרמן קופר. בבחירות הכלליות הצליח לגבור על לואי נון הרפובליקני, שזה עתה סיים את כהונתו כמושל קנטקי ברוב דחוק של 51%. הדלסטון נבחר מחדש ב-1978 עם 61% מקולות הבוחרים כשהוא מביס את לואי ר. גודנר ג'וניור, חבר בית הנבחרים של קנטקי מלואיוויל.

ב-1984 ניצב הדלסטון בפני מיץ' מקונל מהמפלגה הרפובליקנית, השופט המחוזי של מחוז ג'פרסון. מקונל זכה לתמיכה פוליטית עקב סדרה של תשדירי תעמולת בחירות טלוויזיוניות שלעגו לנוכחותו של הדלסטון בסנאט. מקונל האשים אותו כי העמיד את "ההתקשרויות הפרטיות שלו לפני תחומי האחריות שלו בסנאט". חרף תשדירי בחירות אלה לאורך כל מערכת הבחירות היה המירוץ בין השניים צמוד במיוחד, והגיע לתומו עם ניצחון דחוק ביותר של מקונל, שגבר בקושי של הדלסטון עם רוב בן 0.4%.

הדלסטון היה ידוע כחבר באגף המתון של המפלגה הדמוקרטית, כפי שהיה אופייני לחברי המפלגה מקנטקי. בשלהי שנות ה-80 של המאה ה-20 היה הדלסטון חבר במועצה הלאומית של יועצי הפדרציה לרפורמה בהגירה לארצות הברית, קבוצה המתנגדת להגירה אל ארצות הברית הדוגלת בהורדת שיעור המהגרים החוקיים הנכנסים לשטחי ארצות הברית. ב-16 באוקטובר 2018 הלך הדלסטון לעולמו בעיר וורסו שבקנטקי, בן 92 במותו.

קישורים חיצוניים
----------------

ויקישיתוף מדיה וקבצים בנושא **וולטר הדלסטון** בוויקישיתוף
* וולטר הדלסטון באתר המדריך הביוגרפי של הקונגרס של ארצות הברית (באנגלית)
* וולטר הדלסטון, באתר "Find a Grave" (באנגלית)

הערות שוליים
------------

1. ↑  ג'ק בראמר, Former U.S. Sen. Walter ‘Dee’ Huddleston dies at 92, באתר kentucky.com‏, 16 באוקטובר 2018 (באנגלית)
2. ↑  מארק ר. צ'לגרן, Dee upset by McConnell in close race, כתבה בעיתון Williamson Daily News‏, 7 בנובמבר 1984 (באנגלית)
3. ↑  Walter 'Dee' Huddleston, who lost Senate seat to Mitch McConnell, dies, באתר Courier-Journal‏, 16 באוקטובר 2018 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n87836699
* NARA: 10572034
* US Congress: H000905
* VIAF: 3994179
* WorldCat: lccn-n87836699

 |
מפת הקרב
**קרב מונדה** הוא קרב שנערך ב-17 במרץ 45 לפנה"ס בסביבת מישורי מונדה (כיום בדרום ספרד) בין יוליוס קיסר לשרידי הכוחות הפומפייניאנים. קרב מונדה היה האחרון במלחמת האזרחים.

רקע
---

עם חצייתו של הנהר רוביקון על ידי קיסר בשנת 49 לפנה"ס, נמלטו מנהיגי האופטימאטים ופומפיוס הגדול מחוץ לאיטליה במטרה לגייס צבא שיוכל להביס את קיסר. בשני עימותים מכריעים הם הובסו על ידי קיסר: בקרב פארסאלוס שנערך ביוון בשנת 48 לפנה"ס ובקרב תאפסוס שנערך באפריקה בשנת 46 לפנה"ס.

לאחר התבוסות הללו, ניצחונו של קיסר באפריקה ומותם של ראשי המחנה הרפובליקאי, פומפיוס הגדול וקאטו הצעיר, נמלטו שרידי האופטימאטים בראשותם של בני פומפיוס, גנאיוס וסקסטוס להיספניה שהייתה בסיסו הישן של אביהם, שבה התכוונו לגייס צבא לשם המשך המלחמה בקיסר. לרשותם עמדו 13 לגיונות לעומת 8 לגיונות שעמדו לרשות קיסר.

הקרב
----

קיסר פלש להיספניה בדצמבר 46 ולמרות שניסיונו לגרור את האחים פומפיוס לעימות בתנאים שיהיו נוחים לו נכשל הוא הצליח להשתלט על רוב הפרובינקיה בתוך שנה. לבסוף האחים פומפיוס בחרו בגבעה ליד העיירה מונדה כמקום הקרב נגד קיסר.

קיסר הציב את הלגיון השלישי גאליקה והחמישי אלודאי באגף השמאלי ואת הלגיון העשירי אקווסטריס באגף הימני כאשר ביניהם הוצבו חמשת הלגיונות הנותרים במרכז. בתחילה נקלע הקרב למבוי סתום, שכל צד לא הצליח להשיג יתרון על יריבו למרות שהכוחות הקיסריים החלו לגלות סימנים של עייפות ושבירה.

המאבק הוכרע לטובתו של קיסר כשהלגיון העשירי שבר את מבנה האויב באגף השמאלי, טיטוס לאביינוס ניסה לסתום את הפרצה, אולם בוגוד שפיקד על הפרשים הנומידיים ביצע הסתערות על האגף הימני של האויב. בשלב זה המבנה של החיילים הפומפייניאנים החל להישבר ובמהרה בהלה החלה להתפשט בשורות הצבא. כתוצאה מכך נשברה רוח הלחימה שלהם וקיסר ניצל את הדבר כדי להביסם.

ניצחונו של קיסר בקרב סיים את מלחמת האזרחים ברומא ואת ההתנגדות של אויביו לשלטונו האוטוקרטי. קיסר חזר לרומא כמנצח וכשליטו הבלעדי של העולם הרומאי ומונה לדיקטטור לכל ימי חייו. לאחר אחד עשר ימים פרש מן הדיקטטורה ומונה לקונסול.

קישורים חיצוניים
----------------

ויקישיתוף מדיה וקבצים בנושא **קרב מונדה** בוויקישיתוף
* יוליוס קיסר, על המלחמה ההיספנית
* קרב מונדה (באנגלית)
* קרב מונדה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph779426

 |
**אנדראס ראדגור שיילדרופ** (בנורווגית: **Andreas Rædergård Schjelderup**; נולד ב-1 ביוני 2004 בבודה שבנורווגיה) הוא כדורגלן נורווגי המשחק בעמדת קשר הכנף בקבוצה בנפיקה ליסבון מליגת העל הפורטוגלית.

קריירת מועדונים
---------------

שיילדרופ גדל במחלקת הנוער של בודה/גלימט. בחודש יולי 2020 חתם שיילדרופ במחלקת הנוער של נורשלן מליגת העל הדנית. ב-4 בפברואר 2021 ערך את הופעת הבכורה שלו בקבוצה הבוגרת של המועדון, בהפסד 0–1 לברונדבי במסגרת המחזור ה-14 בליגה לעונת 2020/2021. ב-12 במרץ הבקיע את שער הבכורה שלו במועדון, בניצחון 0–3 על לינגבי בולקלוב במסגרת המחזור ה-21 בליגה.

### בנפיקה ליסבון

ב-12 בינואר 2023 חתם שיילדרופ בבנפיקה מהליגה הפורטוגלית בסכום של 14 מיליון אירו לא כולל בונוסים.

קריירה בינלאומית
----------------

שיילדרופ הוא חלק מסגל נבחרת נורווגיה עד גיל 21.

קישורים חיצוניים
----------------

* אנדראס שיילדרופ, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  «Hele» Europa ville ha Andreas (16): – Dette var beviset på at jeg valgte riktig באתר TV2, ‏ 5 בפברואר 2021 (בנורווגית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אנדראס שיילדרופ"**.
**אריאל שִׁשָּׁה-הלוי** (נולד ב-1945) הוא פרופסור אמריטוס לשפות ובלשנות בפקולטה למדעי הרוח של האוניברסיטה העברית בירושלים.

ביוגרפיה
--------

נולד בחיפה ב-1945. ב-1966 סיים תואר בוגר בשפות מצריות והודו-אירופיות באוניברסיטה העברית בירושלים (בהצטיינות יתרה), וב-1968 סיים תואר מוסמך בתחום זה. ב-1972 סיים דוקטורט באוניברסיטה העברית בנושא השפה הקופטית. מרצה בחוג לשפות מצריות והודו-אירופיות החל מ-1968.

ב-1973-1974 ערך פוסט-דוקטורט בקיימברידג' ואוקספורד, ולאחר מכן היה מרצה אורח על מצרית וקופטית באוניברסיטת תל אביב. ב-1978 חזר להרצות ולחקור באוניברסיטה העברית כמרצה בכיר, ב-1984 מונה לפרופסור חבר בחוג לשפות מצריות וב-1990 לפרופסור מן המניין. בשנים 1986-1990 היה ראש המחלקה לשפות, והוא חזר לכהן בתפקיד זה ב-1998. הרצה לאורך השנים כמרצה אורח ועמית מחקר במספר מוסדות מחקר ברחבי העולם, בהן המכון לחקר מצרים בקופנהגן, האקדמיה הבריטית, קולג' וולף והמכון האוריינטלי באוקספורד, אוניברסיטת גטינגן, קולג' דה פראנס ועוד. משנת 2000 הוא חבר האקדמיה הישראלית למדעים.

תחומי המחקר של ששה-הלוי כוללים דקדוק קלטי, מצרי, קופטי ויווני-קופטי, השפה הוולשית והאירית, דקדוק השוואתי ועוד.

ב-2013 פרש לגמלאות מעבודתו באוניברסיטה העברית כפרופסור אמריטוס.

קישורים חיצוניים
----------------

* אתר הבית של אריאל ששה-הלוי (באנגלית)
* אריאל ששה-הלוי - קורות חיים, באתר האקדמיה הלאומית הישראלית למדעים (באנגלית)
* אריאל ששה-הלוי, על צורה ותוכן, הווה ועבר בבלשנות בלא גבולות, האקדמיה הלאומית הישראלית למדעים, גיליון איגרת 20
* יניב קרן‏, בלשנות ממוחשבת, באתר וואלה!‏, 31 ביולי 2001
* אריאל ששה-הלוי (1945-), דף שער בספרייה הלאומית

הערות שוליים
------------

1. ↑  רשימת מקבלי תארים באוניברסיטה העברית בירושלים: מקבלי תואר בוגר במדעי הרוח, דבר, 7, 19 בפברואר 1968.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267910305171
* BIBSYS: 90183822
* BnF: cb12063798w (data)
* CiNii: DA03470838
* GND: 1137954418
* ISNI: 0000 0000 8346 0926
* LCCN: n86118421
* NTA: 072254084
* RERO: 02-A003828239
* SELIBR: 198786
* SUDOC: 028897404
* VcBA: 495/200533
* VIAF: 98211749
* WorldCat: lccn-n86118421

 |
במדעי המחשב וחקר הסיבוכיות, פונקציית ה**לוגריתם החוזר** היא מספר הפעמים שיש להפעיל את פונקציית הלוגריתם עד שהתוצאה אינה עולה עוד על 1. מכיוון שכך, אפשר להגדיר את הפונקציה באופן רקורסיבי: 

{\displaystyle \log ^{\*}n={\begin{cases}0&{\mbox{if }}n\leq 1;\\1+\log ^{\*}(\log n)&{\mbox{if }}n>1\end{cases}}}
פונקציית הלוגריתם הרגילה, \ \log , המופיעה בהגדרה, תלויה בקביעת הבסיס, ולכן גם הלוגריתם החוזר תלוי בבסיס. כדי שהפונקציה תהיה מוגדרת היטב, הבסיס חייב להיות גדול מ- {\displaystyle \ e^{1/e}\approx 1.444668}. במדעי המחשב מקובל להניח שהלוגריתם בינארי, כלומר, בסיסו 2. 

הלוגריתם החוזר הוא דוגמה קיצונית לפונקציה בעלת גידול איטי: היא קטנה מ-5 לכל {\displaystyle \ n<2^{65536}}, ועולה ל-6 רק במספר {\displaystyle \ 2^{2^{65536}}}. למעשה, {\displaystyle \ \log ^{\*}(n)\leq k} אם ורק אם {\displaystyle \ n\leq 2^{2^{\cdot ^{\cdot ^{\cdot ^{2}}}}}}, כאשר במגדל החזקות מופיע המספר 2‏, k פעמים. לשם השוואה: הפונקציה {\displaystyle \ \log \cdots \log } (חזרה m פעמים על פונקציית הלוגריתם הרגילה) מגיעה לערך k כאשר {\displaystyle \ n\leq 2^{2^{\cdot ^{\cdot ^{\cdot ^{2^{k}}}}}}}, וכאן יש במגדל החזקות m הופעות של 2. אם {\displaystyle \ m<k}, המספר הראשון גדול לאין שיעור.

הפונקציה מופיעה בחישובי סיבוכיות, אבל בחישובים מעשיים ניתן להתייחס אליה כאל קבוע, מאחר שהערך "5" מתקבל על ידי מספר הגדול בהרבה ממה שמחשבים בני ימינו מסוגלים להגיע.

הפונקציה היחידה רבת השימוש בתורת הסיבוכיות שגדלה לאט יותר מן הלוגריתם החוזר היא הפונקציה ההופכית של {\displaystyle \ f(n)=A(n,n)} כאשר A היא פונקציית אקרמן.

לקריאה נוספת
------------

* Thomas H. Cormen, Charles E. Leiserson, Ronald L. Rivest, and Clifford Stein. *Introduction to Algorithms*, MIT Press and McGraw-Hill, 2001. מסת"ב 0-262-03293-7. Pages 55–56 of section 3.2.


|  |  |
| --- | --- |
| בקרת זהויות עריכת הנתון בוויקינתונים | 
* GND: 4128315-6

 |
מטה ה"בונדסקרימינלאמט" *בווינה.*
שלט הכניסה למשרדי "בונדסקרימינלאמט".
**משרד משטרת הפלילית הפדרלית** (בגרמנית: **Bundeskriminalamt**, "בונדסקרימינלאמט", הידוע בראשי התיבות: **BK**) היא משטרה פדרלית ברפובליקה של אוסטריה שתפקידה לנהל מודיעין משטרתי ולהילחם בפשיעה חמורה ולהוות מרכז לשיתוף פעולה עם משטרות בינלאומיות.

המשטרה נוצרה בשנת 2002 מכוח חוק מיוחד שנקרא "חוק לשכת החקירות הפדרלית" ("Bundeskriminalamtgesetz"), ה-BK מכונה לעיתים גם שירות המודיעין הפלילי האוסטרי. אין להתבלבל עם משטרת הפלילים הפדרלית בגרמניה אשר נקרא גם **Bundeskriminalamt** אך קיצורו הוא BKA.

משימות
------

המשימות העיקריות של BK הן שיתופי פעולה בינלאומיים, ביצוע חקירות, מניעת פשע ואיסוף סטטיסטיקות פשיעה. זוהי הלשכה המרכזית הלאומית של אוסטריה שמקיימת שיתופי פעולה עם משרד המשטרה האירופית (Europol), מערכת המידע של שנגן וארגון המשטרה הבינלאומית הפלילית (Interpol).

מבנה
----

ה-BK כפוף למינהל הכללי לביטחון הציבור (Generaldirektion für die öffentliche Sicherheit, "GDföS") במשרד הפנים הפדרלי בווינה. לפיכך היא אינה קשורה ישירות למשטרה הפדרלית, שהיא ארגון נפרד בתוך המינהל הכללי לביטחון הציבור. ארגון חדש זה הוגש כפתרון טוב יותר למאבק בפשעים פדרליים וחמורים. 

ראשי התיבות "BK" נבחרו כדי להבדילו מלשכת הקנצלר הפדרלי האוסטרי (Bundeskanzleramt) שראשי התיבות שלו "BKA". מטה BK נמצא ברובע אלזגרונד בווינה שבג'וזף-הולאובק-פלאץ, על שמו של רב-פקד לשעבר במשטרת וינה.

קישורים חיצוניים
----------------

* אתר האינטרנט הרשמי של משטרת הפלילים הפדרלית (בגרמנית)
* משטרת הפלילים הפדרלית, ברשת החברתית פייסבוק

* משטרת הפלילים הפדרלית, ברשת החברתית טוויטר

הערות שוליים
------------

1. ↑  חוק לשכת החקירות הפדרלית ("Bundeskriminalamtgesetz"), פורסם בשנת 2002

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0533 6670

 |
**קרב מוֹנָסְטִיר** היה קרב שהתחולל במהלך מלחמת הבלקן הראשונה בין צבא האימפריה העות'מאנית לבין כוחות צבא ממלכת סרביה בין ה-16 בנובמבר ל-19 בנובמבר 1912, והסתיים בניצחון סרבי וכיבוש העיר מונסטיר.

הקרב והשלכותיו
--------------

באוקטובר 1912 הוכה הצבא העות'מאני ליד קומאנובו. כוחות ארמיית הווארדאר העות'מאנית (אנ') נסוגו וייצבו קו הגנה ליד העיר מונסטיר. כוחות הארמייה הראשונה הסרבית בפיקודו של פטר בויוביץ' נעו לכיוון העיר, וב-16 בנובמבר נתקלו באש ארטילרית עות'מאנית. הסרבים תגברו את כוחות הארטילריה שלהם, ופתחו בהרעשה נרחבת על הכוחות העות'מאניים. הארטילריה העות'מאנית שותקה, וכוחות ארמיית הווארדאר החלו בנסיגה מהאזור. ב-19 בנובמבר נכנסו הכוחות הסרביים למונסטיר, כבשו אותה, וממנה המשיכו לאוחריד. הכוחות העות'מאניים נסוגו לעיר רסן, והקרב הגיע לסיומו.

העות'מאנים איבדו 3,000 חיילים בקרב, ובכללם חלק מקציני הפיקוד הבכיר של ארמיית הווארדאר, כגון, פתהי פאשה שנפצע קשה בקרב ומת מאוחר יותר בעיר רסן. 5,600 חיילים עות'מאניים נפלו בשבי, ועוד כ-5,000 חיילים ערקו משורות הצבא. 

הסרבים איבדו 539 חיילים ועוד 2,121 נפצעו. לאחר הקרב שלטו למעשה הסרבים באזור מקדוניה הווארדארית. בויוביץ' הורה לכוחות להמשיך לעבר סלוניקי, אך מפקד הצבא הסרבי ראדומיר פוטניק הורה לו להימנע מכך בשל החשש לעימות עם הכוחות הבולגריים והיווניים.

### השלכות הקרב על יהודי ביטולה

 ערך מורחב – **יהדות ביטולה**  

במהלך מלחמת הבלקן הראשונה הפכה ביטולה לאזור קרבות. בתחילה הביסו העות'מאנים את צבא ממלכת יוון, אך בהמשך הצטרפו כוחות סרביים למערכה. במהלך כיבוש העיר נבזזו חנויות ומבני ציבור של הקהילה. כן נגרמו נזקים למבני מגורים, חנויות ומבני ציבור. חלק מבני הקהילה עזבו את מונסטיר לערים באזור יוון כגון סרס.

הערות שוליים
------------

1. ↑  שלמה אלבוחר, **קהילת מונסטיר (ביטולה), מקדוניה**, הוצאת הספרייה הציונית, ירושלים, 2005, עמודים 55-54.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282684505171
* LCCN: sh85014470

 |
**פרה קדושה** הוא ניב מושאל בעברית המשמש לתיאור דברים (כמו ערכים, אמונות, אישים ומיתוסים) שקיים טאבו רחב בחברה על פקפוק, לגלוג או כל סוג של פגיעה אחרת בהם.

אטימולוגיה
----------

מקורו של הביטוי על פי המקובל הוא מאנגלית אמריקנית, אף על פי שהוא קיים בשפות רבות בניב דומה או זהה.

הניב מתבסס על מקומה החשוב של "פרה קדושה" בהינדואיזם, ונראה כי הופיע לראשונה בארצות הברית בסוף המאה ה-19. יראת הכבוד לפרות בחברה ההינדית המסורתית, נובעת מהכתוב בוודות, המתאר רתיעה מפגיעה בבעלי חיים שהאדם צורך את חלבם לאחר שנגמל מחלב אם. פרה קדושה פיגורטיבית היא צורת דיבור למשהו שנחשב חסין מפני שאלה או ביקורת באופן לא סביר וחריג.

בתרבות
------

### בתרבות הישראלית

בתרבות הישראלית, אדם המביע פקפוק בערכים ישראליים מיוחדים וחותר תחתם מתואר כמי ש"שוחט פרה קדושה" (לדוגמה, דבריו של עמר בר-לב: "אני מקווה שאני לא שוחט פרה קדושה, אולם תכנונו של מבצע אנטבה היה לקוי מתחילתו ועד סופו"). בפועל, המושג נעשה לעיתים קרובות לקלישאה ופובלציסטים ועיתונאים רבים ידועים כ"שוחטי פרות קדושות". בשל ריבוי "שוחטי הפרות הקדושות" לעיתים נוצרות פרפרזות על הביטוי, כמו "אין עוד פרות קדושות לשחוט". דוגמה לפרה קדושה שנשחטה רבות הוא נושא בדיחות השואה והשכול, וסוגים נוספים של הומור שחור.

### בתרבות האמריקאית

המוטו של המגזין הסאטירי האמריקאי "הריאליסט" היה: "חוסר הכבוד הוא הפרה הקדושה היחידה שלנו".

ראו גם
------

* פרה קדושה
* איקונוקלאזם

הערות שוליים
------------

1. ↑  "'Sacred cow' - the meaning and origin of this phrase". The Phrase Finder. נבדק ב-9 בספטמבר 2010. `{{cite web}}`:  (עזרה)
2. ↑  "the definition of sacred cow". *Dictionary.com*.
3. ↑  Martin, Gary. "'Sacred cow' - the meaning and origin of this phrase". *Phrasefinder*.
4. ↑  אמיר בוחבוט אל"ם במיל' עומר בר לב: מבצע אנטבה היה רשלני - 24.6.07
5. ↑  DeMott, Benjamin; Berger, Arthur Asa (2003). *Supergrow: essays and reports on imagination in America* (reprint ed.). Transaction Publishers. pp. 72–73. ISBN 0-7658-0521-9.
**ניואל ויליאם בנקס** (באנגלית: **Newell William Banks** ;‏ 10 באוקטובר 1887–1977), שחקן דמקה ושחמטאי אמריקאי.

ביוגרפיה
--------

בנקס שיחק את משחק הדמקה העיוור הראשון שלו בגיל חמש שנים ושישה חודשים, במועדון השחמט של דטרויט. בשנת 1947, בגיל 60, שיחק במשך 45 ימים רצופים, ארבע שעות בכל יום, 1,387 משחקי דמקה עיוורים, ניצח 1,331, סיים בתיקו 54 והפסיד רק בשני משחקים, זאת כאשר כל העת שיחק שישה משחקים במקביל.

בנקס קבע גם שיא מהירות במשחק דמקה עיוור, כאשר שיחק 62 משחקים בתוך ארבע שעות, ניצח 61 וסיים אחד בתיקו.

בנקס היה אלוף העולם בדמקה בשנים 1922-1917 (הפסיד לרוברט סטיוארט) ופעם נוספת בשנים 1933-1932.

בנקס שיחק גם שחמט, והיה אחד מהשחקנים הבודדים שהיה אמן בשני המשחקים. בתחרות הזמנה שהתקיימה בשיקגו בשנת 1926, ניצח בנקס את יצחק קשדן ואת אלוף ארצות הברית פרנק מרשל וסיים בתיקו עם אלוף קודם של ארצות הברית ג'קסון שוואלטר, שמואל פקטור ואוסקר חאייס.

קישורים חיצוניים
----------------

* ניואל בנקס, באתר צ'סגיימס (באנגלית)
* זכייתו של בנקס באליפות ארצות הברית בדמקה ותחרויות נוספות
* המשך המאמר
* קורות חיים

|  |  |
| --- | --- |
| בקרת זהויות עריכת הנתון בוויקינתונים | 
* NTA: 138377235
* VIAF: 279872390
* WorldCat: viaf-279872390

 |